CELEX: 62017TA0070
Language: lt
Date: 2018-09-27 00:00:00
Title: Byla T-70/17: 2018 m. rugsėjo 27 d. Bendrojo Teismo sprendimas byloje TenneT Holding / EUIPO – Ngrid Intellectual Property (NorthSeaGrid) (Europos Sąjungos prekių ženklas — Protesto procedūra — Europos Sąjungos žodinio prekių ženklo „NorthSeaGrid“ paraiška — Ankstesni vaizdinis ir žodinis Europos Sąjungos prekių ženklai „nationalgrid“ — Santykinis atmetimo pagrindas — Galimybės supainioti nebuvimas — Reglamento (EB) Nr. 207/2009 8 straipsnio 1 dalies b punktas (dabar – Reglamento (ES) 2017/1001 8 straipsnio 1 dalies b punktas)

26.11.2018   
            
            
               LT
            
            
               Europos Sąjungos oficialusis leidinys
            
            
               C 427/50
            
         
      2018 m. rugsėjo 27 d. Bendrojo Teismo sprendimas byloje TenneT Holding / EUIPO – Ngrid Intellectual Property (NorthSeaGrid)
      
      (Byla T-70/17) (1)
      
      (Europos Sąjungos prekių ženklas - Protesto procedūra - Europos Sąjungos žodinio prekių ženklo „NorthSeaGrid“ paraiška - Ankstesni vaizdinis ir žodinis Europos Sąjungos prekių ženklai „nationalgrid“ - Santykinis atmetimo pagrindas - Galimybės supainioti nebuvimas - Reglamento (EB) Nr. 207/2009 8 straipsnio 1 dalies b punktas (dabar – Reglamento (ES) 2017/1001 8 straipsnio 1 dalies b punktas)
      (2018/C 427/64)
      Proceso kalba: anglų
      
         Šalys
      
      
         Ieškovė: TenneT Holding BV (Arnhemas, Nyderlandai), atstovaujama advokato K. Limperg
      
         Atsakovė: Europos Sąjungos intelektinės nuosavybės tarnyba (EUIPO), atstovaujama J. Crespo Carrillo
      
         Kita procedūros EUIPO apeliacinėje taryboje šalis, įstojusi į bylą Bendrajame Teisme: Ngrid Intellectual Property Ltd (Londonas, Jungtinė Karalystė), atstovaujama solisitoriaus F. Traub
      
         Dalykas
      
      Ieškinys dėl 2016 m. lapkričio 21 d. EUIPO penktosios apeliacinės tarybos sprendimo (byla R 1607/2015-5), susijusio su protesto procedūra tarp Ngrid Intellectual Property ir TenneT Holding.
      
      
         Rezoliucinė dalis
      
      
                  1.
               
               
                  Panaikinti 2016 m. lapkričio 21 d. EUIPO penktosios apeliacinės tarybos sprendimo (byla R 1607/2015-5), susijusio su protesto procedūra tarp Ngrid Intellectual Property ir TenneT Holding, rezoliucinės dalies 1 punktą.
               
            
                  2.
               
               
                  EUIPO padengia savo ir TenneT Holding bylinėjimosi išlaidas.
               
            
                  3.
               
               
                  Ngrid Intellectual Property padengia savo bylinėjimosi išlaidas.
               
            
         (1)  OL C 104, 2017 4 3.